
****

ศูนย์การุณรักษ์ โรงพยาบาลศรีนครินทร์

คณะแพทยศาสตร์ มหาวิทยาลัยขอนแก่น

อำเภอเมือง จังหวัดขอนแก่น ๔๐๐๐๒

**ที่** มข ๐๓๐๑.๖.๓.๑๙.๑/ว

12 กันยายน ๒๕๖๒

**เรื่อง** ขอเชิญเข้าร่วมอบรมเชิงปฏิบัติการ “**Workshop on Ethics in Palliative Care”**

**เรียน** ผู้อำนวยการโรงพยาบาล

**สิ่งที่ส่งมาด้วย** ๑. โครงการและกำหนดการ จำนวน ๑ ชุด

๒. ใบตอบรับการอบรม จำนวน ๑ ชุด

ด้วย ศูนย์การุณรักษ์ ร่วมกับงานบริการพยาบาล โรงพยาบาลศรีนครินทร์ คณะแพทยศาสตร์ มหาวิทยาลัยขอนแก่น ได้จัดอบรมเชิงปฏิบัติการ “**Workshop on Ethics in Palliative Care”** ระหว่างวันที่ 15-16 ตุลาคม 2562 ณ ห้องประชุมนพดล ทองโสภิต ศูนย์หัวใจสิริกิติ์ โรงพยาบาลศรีนครินทร์ คณะแพทยศาสตร์ มหาวิทยาลัยขอนแก่น โดยมีวัตถุประสงค์เพื่อ พัฒนาแนวคิด องค์ความรู้ และแนวทางปฏิบัติด้านจริยธรรมที่เกี่ยวข้องกับการดูแลแบบประคับประคอง สำหรับบุคลากรแพทย์ พยาบาลที่ดูแลผู้ป่วย และแพทย์พยาบาลที่ดูแลผู้ป่วยระยะท้ายแบบประคับประคอง

ในการนี้ คณะแพทยศาสตร์ มหาวิทยาลัยขอนแก่น ใคร่ขอเชิญแพทย์ พยาบาลที่ดูแลผู้ป่วยระยะท้ายแบบประคับประคอง และบุคลากรทางการแพทย์ที่สนใจ สมัครเข้าร่วมอบรมฯทางเว็บไซด์ http: [www.karunruk.com](http://www.karunruk.com) ค่าลงทะเบียน 2,000 บาท โอนเงินเข้าบัญชีออมทรัพย์ ชื่อบัญชีประชุมวิชาการหน่วยการุณรักษ์ ธนาคารไทยพาณิชย์ สาขามหาวิทยาลัยขอนแก่น เลขที่บัญชี 551-425457-3 ตั้งแต่บัดนี้จนถึงวันที่ 13 ตุลาคม 2019 (ทั้งนี้ไม่นับเป็นวันลาและมีสิทธิ์เบิกค่าใช้จ่ายได้ตามระเบียบกระทรวงการคลัง) ดังรายละเอียดแนบมาพร้อมนี้

จึงเรียนมาเพื่อโปรดพิจารณา และประชาสัมพันธ์เข้าร่วมอบรม จักขอบพระคุณยิ่ง

 ขอแสดงความนับถือ

(รองศาสตราจารย์ศรีเวียง ไพโรจน์กุล)

หัวหน้าศูนย์การุณรักษ์